n_a

OlogAvami ve Vooli

        Nohenza molole avalogooli si vanyala kuva vali avandu avingi ligali mihiga mia moja jiviti. Mu ligenda lyavo vamenyanga mu viduma vyo vwiko vwavo ne livulana lyavo.

         Avandu vali avalulu mu lihe nivo vavahenzanga ku. Vatovolanga mulala mu kiduma afwana musalisi. Uyu yahevangwa lusuma no luyali vahuliranga agayavolanga.

        Lwa vasungu vaduka vaatsa ne inzira yavo yo kwamiha. Galolekanga kutula Mombasa vagenda na vaswahili. Vatumekira vaswahili vene yava hosi ha vadukanga. Lwa vingira Evologooli vavika mundu we lyeta Ahamed, valogooli vamwizulitsanga kuli KAMADI avahulirire amangaʼana. Tsimbega tsindi tsye vuluhya vatumikira avandu kutula ku luhya lwo Mumia kigira niye wavikira ku.

       Kusingiriza lyamiha lyene vagavulanyia avologoli mu vidonye viviri. Evologooli ye vugwi ne vologooli ye madioli. Evologooli ye vugwi yayikwa halala ne kedonye chi ldako logose kwavukanyia, AYUYA yavikwa mwami inyima MUNUBI na mulonda. Lovega lwe madioli kivaji yavikwa mwami. Muhiga gwa kumi naine valogooki ve vugwi vamanya ni vatanga kwenya vanyole wavo mwami vatule ku vidako. Ku lwu vulwani no vukubani serikali ya madiku yago yamanya nelola novulahi vahevwe umwami vwavo. Odanga (Udanga) yamanya navikwa mwami we vologoli ye vugwi. Inyinga yali ho ya valogooli Vaganagana veyunge halala vave na serikali ye location indinyu kuvita vatende vavo. Vamanya ni vatovola vung'anyie tsilocation tsyavo tsiviri halala vave na chief mulala. Serikali yavavugirira netovola Paulo Agoi kuva chief wa valogooli vosi. Mwana wo Odanga nagwa Asst. Chief, wo Munubi nava Asst. Chief. Inyinga ya Agoi yaleka igasi William Serenge mwana wo Munubi yagwa Chief wa Valogooli. Joel Abere yali niyamala kuvugula vwali vwo